Document ID: /roh_data/filtered/Bilingualer_Corpus_interleaved-it-rm.jsonl.gz/1408

This is a text translated from Italian to Rumantsch Grischun.
La Commissione per la sanità e la politica sociale dibatte la revisione parziale della legge sugli assegni familiari

La Commissione per la sanità e la politica sociale del Gran Consiglio (CSPS), presieduta dal granconsigliere Vincent Augustin, ha dibattuto in via preliminare il messaggio del Governo a destinazione del Gran Consiglio relativo alla revisione parziale della legge sugli assegni familiari. Alla seduta della Commissione ha preso parte anche il Consigliere di Stato Hansjörg Trachsel.

In occasione della votazione popolare del 26 novembre 2006, il Popolo svizzero ha approvato la legge federale sugli assegni familiari. L'entrata in vigore è prevista per il 1° gennaio 2009. Entro questa data i Cantoni sono tenuti ad adeguare le loro norme sugli assegni familiari alle disposizioni federali. Con la proposta di revisione presentata, il Cantone dei Grigioni adempie a questo obbligo. I punti principali del progetto sono la parziale inclusione delle persone prive di attività lucrativa, l'inclusione di tutti i dipendenti il cui datore di lavoro non è tenuto al pagamento dei contributi e la rinuncia agli assegni familiari per gli indipendenti.

La Commissione si è trovata d'accordo sulla necessità di entrare in materia, singole disposizioni hanno però poi portato ad accese discussioni. In relazione a singoli articoli del progetto sono state avanzate proposte di modifica. Una minoranza chiede di assoggettare in futuro alla legge sugli assegni familiari tutti gli indipendenti con sede commerciale nel Cantone dei Grigioni. Un'altra proposta di minoranza vorrebbe fissare gli assegni per i figli ad almeno 300 franchi e gli assegni di formazione ad almeno 350 franchi. A questo proposito la maggioranza della Commissione ha seguito la proposta del Governo, secondo cui l'ammontare degli assegni deve conformarsi alle quote minime della Confederazione e non deve essere ancorato nella legge, bensì stabilito dal Governo. Nelle rispettive disposizioni esecutive, il Governo prevede di fissare gli assegni familiari a 220, rispettivamente 270 franchi, a partire dall'entrata in vigore della legge.

Il Gran Consiglio si occuperà del progetto nella sessione di giugno 2008.

Organo: Commissione per la sanità e la politica sociale

Fonte: it Commissione per la sanità e la politica sociale

Data: 19.05.2008

La cumissiun per sanadad e fatgs socials ha tractà la revisiun parziala da la lescha davart ils supplements da famiglia

Sut il presidi dal deputà Vincent Augustin ha la cumissiun dal cussegl grond per sanadad e fatgs socials (CSF) predeliberà per mauns dal cussegl grond la missiva da la regenza tar la revisiun parziala da la lescha davart ils supplements da famiglia. A la sesida da la cumissiun è sa participà er il cusseglier guvernativ Hansjörg Trachsel.

A chaschun da la votaziun dal pievel dals 26 da november 2006 han las votantas svizras ed ils votants svizzers acceptà la lescha federala davart ils supplements da famiglia. Igl è planisà da metter en vigur questa lescha per il 1. da schaner 2009. Ils chantuns èn obligads d'adattar lur urdens da supplements da famiglia a las disposiziuns federalas il pli tard per quest termin. Cun il project da revisiun qua avant maun ademplescha il chantun Grischun questa obligaziun. Ils puncts centrals dal project èn l'integraziun parziala da persunas senza activitad da gudogn, l'integraziun da tut las lavurantas e da tut ils lavurants cun patrunas e cun patruns che n'èn betg obligads da pajar contribuziuns e la renunzia a supplements da famiglia per las persunas cun activitad da gudogn independenta.

Suenter ch'igl è stà incontestà d'entrar en chaussa, han singulas disposiziuns dal project chaschunà discussiuns cuntraversas. La cumissiun ha proponì da midar in pèr artitgels dal project. Ina minoritad da la cumissiun ha fatg la proposta da suttametter en il futur tut las persunas cun activitad da gudogn independenta che han lur domicil da fatschenta en il chantun Grischun a la lescha davart ils supplements da famiglia. In'autra proposta da minoritad vuless fixar l'import dals supplements per uffants sin almain 300 francs e l'import dals supplements per scolaziun sin almain 350 francs. La maioritad da la cumissiun suonda tar questa dumonda la proposta da la regenza, tenor la quala l'import dals supplements duai sa drizzar tenor las tariffas minimalas da la confederaziun e na duai betg esser fixà en la lescha, mabain vegnir fixà da la regenza. Qua prevesa la regenza pia da fixar - il mument che la lescha davart ils supplements da famiglia entra en vigur - ils supplements da famiglia en las disposiziuns executivas respectivas da nov sin 220 francs respectivamain sin 270 francs.

Il cussegl grond vegn a tractar quest project durant la sessiun da zercladur 2008.

Gremi: cumissiun per sanadad e fatgs socials

Funtauna: rg cumissiun per sanadad e fatgs socials

Data: 19.05.2008